אילש דשי

אילש דשי (במקור דויטש, בהונגרית: Dési Illés; בודפשט, 12 בנובמבר 1931 – בודפשט, 3 בינואר 2018) היה דוקטור לרפואה (MD) יהודי-הונגרי, טוקסיקולוג, פרופסור אמריטוס, דוקטורנט למדעי הרפואה (1965), דוקטור (Ph.D) במדעי הרפואה (1979).

== ביוגרפיה ==
אילש דויטש נולד במשפחה יהודית כבנם של אימרה דויטש (1896–1944), אורולוג שניספה בשואה ושל אנה אדלר (1899–1994) רופאת שיניים. סבו מצד אמו היה הרב אילש (אליהו) אדלר (1868–1924). הוא למד בבית הספר היסודי ברחוב הולאן בבודפשט ולאחר מכן סיים את הגימנסיה הממלכתית דניאל ברז'ני בבודפשט. בין 1950 לבין 1956 היה סטודנט באוניברסיטת זמלווייס לרפואה. לאחר מכן למד לדוקטורט בהנדסה טכנית ותואר בהנדסת סביבה באוניברסיטת התעשייה הכימית בעיר וספרם (1974–1976) כיום שמה אוניברסיטת פאנון (Pannon Egyetem). ב-1959 עבר את הבחינות ברפואת מעבדתית וברפואה תעסוקתית וב-1980 בפתופיזיולוגיה ובאלקטרואנצפלוגרפיה. הוא השיג הסמכה גם בטוקסיקולוגיה ב-1984. דשי היה בעל מלגה של ארגון הבריאות העולמי (WHO) ב-1965, ובעל מלגה ממלכתית הונגרית ב-1971. הוא ערך מספר רב של נסיעות לימודיות מחוץ להונגריה.

מאוקטובר 1956 עד אוקטובר 1969 היה מרצה בכיר במכון לפתופיזיולוגיה של אוניברסיטת בודפשט לרפואה, מ-1969 עד 1984 היה ראש המחלקה לטוקסיקולוגיה של המכון הלאומי ההונגרי לבריאות הציבור, ב-1971 ראש המחלקה לטוקסיקולוגיה והמחלקה הראשית להיגינה ביולוגית (Higiénés Biológiai Főosztály). בין 1984 לבין 1994 היה ראש המחלקה לבריאות הציבור ואפידמיולוגיה של אוניברסיטת סגד, פרופסור מן המניין וראש קתדרה.<ref>Magyar Közlöny, 1984. június 26. (24. szám)</ref> הוא קיבל פרופסור אמריטוס מאוניברסיטת סגד בשנת 2001. רעייתו הייתה אניקו גרגיי עורכת, מתרגמת.<ref>[https://www.libri.hu/szerzok/gergely_aniko.html Munkái a Libri oldalán.]</ref> ילדיהם הם יאנוש דשי וד"ר ג'רג' אנדראש דשי.<ref>[http://archiv.magyar.film.hu/hmdb//szemelyek/214329/desi-andras-gyorgy.html Dési András György a Hungarian movie database (HMDB) oldalán]</ref>

=== תפקידים אקדמיים ===
דשי היה חבר בוועדה לרפואה מונעת של האקדמיה ההונגרית למדעים ונציג באספה הכללית של האקדמיה ההונגרית למדעים. בין השנים 2001–2006 היה חבר ב-MAB - ועדת ההסמכה ההונגרית להשכלה גבוהה. הוא היה העורך הראשי של כתב העת של "האגודה ההונגרית של היגיינים" (Magyar Higiénikusok Társasága), בשם "מדעי הבריאות" (Egészségtudomány). דשי היה חבר ב"מועצת הדוקטורט הלאומית" כפרופסור אמריטוס.<ref>[http://www.doktori.hu/index.php?menuid=192&sz_ID=1567 Az Országos Doktori Tanács adatlapja]</ref>

לרגל יום הולדתו ה-80 של פרופסור אילש דשי, הוועדה האקדמית של סגד של האקדמיה ההונגרית למדעים והמכון לבריאות הציבור של אוניברסיטת סגד ארגנו מפגש מדעי ב-7 בדצמבר 2011. ההרצאות שנישאו שם פורסמו בגיליון 3 של 2012 על ידי כתב העת "מדעי הבריאות" (Egészségtudomány).<ref>[https://www.antsz.hu/data/cms40902/Egeszsegtudomany_2012_LVI_3.pdf Az Egészségtudomány című lap Dési Illés születésnapjára készült száma]</ref>

=== שדה מחקר ===
בריאות הציבור, טוקסיקולוגיה, נוירוטוקסיקולוגיה. הדגמה של ההשפעה המוקדמת של מינונים קטנים ואפילו תת-קליניים של חומרי הדברה ופלסטיק על ידי שיטות נוירופיזיולוגיות EEG, EMG, התנהגותיות, חיסוניות וגנטיות. הכרה ומניעה של השפעות רעילות מוקדמות הנגרמות מכמויות קטנות של חומרי הדברה בשימוש בחקלאות, תוך שימוש במערכת עצבים רגישה (נוירופיזיולוגית והתנהגותית), מחקרים חיסוניים וגנטיים בחיות ניסוי ועובדי הגנת הצומח במחוז צ'ונגרד.

== עבודותיו העיקריות ==
* המוח המסתורי ( הוצאת מדיצינה, 1968; גם בגרמנית ובצ'כית)
* טוקסיקולוגיה כללית . עם דיולה ארדש. (מהדורה שנייה, בודפשט, 1983)
* בטיחות ובריאות בעבודה. עם לאסלו נאג'מאיטני וגאבור וטרו. (בודפשט, 1985)
* בריאות ציבור. ספר לימוד, 1995, 1998
* בריאות הסביבה (הוצאת JGYTF, 1995)
* הוא פרסם 105 פרסומים בשפות זרות בכתבי עת בינלאומיים, 163 פרסומים בכתבי עת הונגריים, והוא מחברם של 21 קטעי ספרים (פרקי ספר) בשפות זרות ב-19 קטעי ספרים בהונגרית. <ref>[https://m2.mtmt.hu/api/publication?cond=authors;in;10007465&cond=category.mtid;eq;1&labelLang=hun Főbb művei a Magyar Tudományos Művek Tárában (MTMT)]</ref>
* דשי נתן 106 הרצאות בשפות זרות ו-325 הרצאות בהונגרית. נושאי הפרסומים וההרצאות הם פרי עבודתו המחקרית.

== פרסים והוקרה ==
* פרס שלוחת מחוז וספרם של האקדמיה ההונגרית למדעים: "זיהום אגם בלטון" (1975)
* פרס האקדמיה ההונגרית למדעים: "טוקסיקולוגיה של חומרי הדברה" (1974), "חקירה טוקסיקולוגית של חומרי הדברה" (1983)
* "העובד המצטיין של הצלב האדום ההונגרי" (1960)
* פרס להגנה מפני שיטפונות (1970)
* מכתב שבח והוקרה משר הבריאות על מיגור מגפת הטיפוס ברצ'ק (1975)
* מדליית הזיכרון של יוז'ף פודור (1987)

== חבריות ==
* חבר בוועדה לרפואה מונעת של האקדמיה ההונגרית למדעים
* נשיא ועדת העבודה לאיכות הסביבה של ועדת סגד של האקדמיה ההונגרית למדעים.
* נשיא המדור לגאוגרפיה רפואית של החברה הגיאוגרפית ההונגרית
* חבר במכללות לבריאות הציבור, בריאות תעסוקתית ורפואה חברתית של משרד הבריאות
* חבר מועצת המנהלים של החברה ההונגרית של היגייניים
* חבר במספר אגודות מקצועיות בינלאומיות
* חבר מערכת של כתבי עת מקצועיים בינלאומיים ומקומיים
* מומחה בתוכנית הבינלאומית של ארגון הבריאות העולמי לביטחון כימי (IPCS)
* מנהל המרכז לשיתוף פעולה IPCS במכון SZOTE לבריאות הציבור
* נשיא האגודה לשימור הטבע של מחוז צ'ונגרד על שם פרנץ קיש.

== לקריאה נוספת ==
* 
* 
* 

== קישורים חיצוניים ==
* יאנוש דשי[http://fotolexikon.blogspot.hu/2011/10/nagymamam-forradalom-es-melegviz.html : סבתא שלי, המהפכה והמים החמים.] [http://fotolexikon.blogspot.hu/2011/10/nagymamam-forradalom-es-melegviz.html (זיכרון מהבן)]
* [https://web.archive.org/web/20121219112139/http://oki.wesper.hu/intezetunkrol/toxikologiai_foosztaly הועבר לארכיון על ידי המחלקה לטוקסיקולוגיה של המכון הלאומי לבריאות הציבור ב-12 בדצמבר 2012]

== הערות שוליים ==

קטגוריה:רופאים יהודים הונגרים
קטגוריה:טוקסיקולוגים
קטגוריה:ניצולי השואה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1931
קטגוריה:הונגרים שנפטרו ב-2018